बंगलादेशलाई हराएर पाकिस्तान सेमिफाइनलमा
प्रतियोगिताबाट बाहिरिने संघारमा रहेको पाकिस्तानले आइतबार नाटकीय रूपमा ट्वान्टी-२० विश्वकपको सेमिफाइनल यात्रा तय गरेको छ । एडिलेड ओभलमा भएको सुपर–१२ को ग्रुप–२ को खेलमा उसले बंगलादेशलाई पाँच विकेटले हरायो । यसअघि नेदरल्यान्ड्सले दक्षिण अफ्रिकालाई हराएको हुनाले यो खेलको विजेताले अन्तिम चार प्रवेश गर्ने निश्चित भएको छ ।
एडिलेड — प्रतियोगिताबाट बाहिरिने संघारमा रहेको पाकिस्तानले आइतबार नाटकीय रूपमा ट्वान्टी-२० विश्वकपको सेमिफाइनल यात्रा तय गरेको छ । एडिलेड ओभलमा भएको सुपर–१२ को ग्रुप–२ को खेलमा उसले बंगलादेशलाई पाँच विकेटले हरायो । यसअघि नेदरल्यान्ड्सले दक्षिण अफ्रिकालाई हराएको हुनाले यो खेलको विजेताले अन्तिम चार प्रवेश गर्ने निश्चित भएको छ ।जितपछि पाकिस्तानको पाँच खेलबाट छ अंक भएको छ र कम्तीमा केही घण्टाका लागि शीर्ष स्थानमा उक्लेको छ । यसअघि नै सेमिफाइनल पुग्ने निश्चित भइसकेको भारतको पनि छ अंक रहेको छ । आइतबारको तेस्रो तथा अन्तिम खेलमा भारतले जिम्बावेको सामना गर्नेछ । यो खेलले समूह विजेताको निर्णय गर्नेछ । बंगलादेश चार अंकमै सीमित रह्यो ।बंगलादेशले टस जितेर पहिले ब्याटिङको निर्णय गरेको थियो र यस क्रममा उसले आठ विकेटमा १ सय २७ रन बनाएको थियो । बंगलादेशका लागि ओपनर नजमुल हुसेनले ४८ बलमा ५४ रन बनाए । उनले २० रन बनाएका सौम्य सरकारसँग दोस्रो विकेटका लागि ५२ को साझेदारी गरे पनि तल्लो क्रमका ब्याट्सम्यान गतिलो योगदान दिन सकेनन् ।साहिद शाह अफ्रिदीले पाकिस्तानका लागि २२ रनमा चार विकेट लिए । पाकिस्तानले प्रतिउत्तरमा पाँच विकेट गुमाएर १८.१ ओभरमा १ सय २८ रन बनायो । उसका लागि ओपनर मोहम्मद रिजवानले ३२, मोहम्मद ह्यारिसले ३१ र कप्तान बाबर आजमले २५ रन बनाए । रिजवान र आजमले पहिलो विकेटका लागि ५७ रनको साझेदारी गर्दै जितको आधार तयार पारेका थिए ।